Continuen les accions de sensibilització sobre pautes de comportament cíviques
29 març 2019

## Continuen les accions de sensibilització sobre pautes de comportament cíviques29 març 2019Última actualització: 14 juliol 2025

![](../gestion/img/frances_190329_0361.jpg)  
  

**Els** **regidors de Gestió Responsable del Territori i Serveis Bàsics a la Ciutadania, Xavier Ródenas i Miguel Ángel Picornell**, respectivament, han presentat hui una altra iniciativa dins les accions que es realitzen al llarg de l’any per a sensibilitzar la ciutadania sobre les pautes de comportament responsables i cíviques cap al mobiliari urbà i la cura dels parcs i jardins. No en va, la reparació dels desperfectes suposa aproximadament el 40% del pressupost de la contracta de Parcs i Jardins (2’2 milions) i una quantitat també milionària pel que fa als recursos de Serveis Bàsics: reposició de papereres trencades, bancs, fonts, lluminàries, contenidors, etc...  Un recursos econòmics que són de la ciutadania i que es podrien dedicar a la millora i el manteniment d’espais_. “Cada dilluns ens suposa un esforç econòmic i humà extraordinari tornar al seu lloc la ciutat, a causa, per exemple, dels desperfectes ocasionats durant el cap de setmana. És un tema recurrent a les juntes de districte, a les queixes de la ciutadania, que estem abordant al llarg de la legislatura amb accions comunicatives per transmetre valors de respecte i civisme cap al patrimoni de totes i tots”_, ha recordat Ródenas.

    Així, seguint aquesta línia, les accions de sensibilització es dirigeixen en aquesta ocasió a la població infantil. Una primera part amb cartelleria en diferents punts de la ciutat, que transmet mitjançant dibuixos infantils pautes de comportament. També s’han editat els quaderns “_Aprén pintant pautes de comportament”_ per a l’alumnat de primer i segon de primària de tots els centres educatius de la ciutat.

        _“És una iniciativa molt encertada, amb criptogrames molt ben aconseguits. Una manera de despertar consciències, educant. I d’explicar, per exemple, que agredint el mobiliari urbà s’està fent mal també a les butxaques de la ciutadania. Una paperera pot valdre entre 300 i 400 €. Un banc 500/600 €. Un contenidor 750 €... Són exemples perquè ens fem una idea del que costa anualment la reposició d’aquests elements”_, ha explicat Picornell.